|  |
| --- |
| * + - * 1. **REPUBLIKA HRVATSKA**  1. **OSJEČKO-BARANJSKA ŽUPANIJA**   **Općina Ernestinovo**  **Općinsko vijeće** |

KLASA: 021-05/22-01/10

URBROJ: 2158-19-01-22-3

Ernestinovo, 21. prosinca 2022.

**ZAPISNIK**

**sa 18. sjednice osmog saziva Općinskog vijeća Općine Ernestinovo**

**od 21. prosinca 2022.**

Sjednica se održava u vijećnici Općine Ernestinovo, V. Nazora 64, 31215 Ernestinovo sa početkom u 18.00 sati. Sjednicu otvara predsjednik Općinskog vijeća Krunoslav Dragičević.

Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević
2. Damir Matković
3. Ivan Tkalec
4. Tea Pušeljić
5. Mirko Milas
6. Šarika Sukić
7. Ivan Pavlović

Ostali prisutni:

1. Marijana Junušić, načelnica
2. Denis Cvetković, pročelnik JUO
3. Eva Vaci, administrativna tajnica

Nakon prozivke predsjednik Vijeća Krunoslav Dragičević konstatira da je sjednici nazočno 7 vijećnika te se konstatira da vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Teu Pušeljić.i Mirka Milas.

**ZAKLJUČAK**

**Prijedlozi su jednoglasno prihvaćeni sa 7 glasova za. Za zapisničara se određuje Eva Vaci, a za ovjerovitelje zapisnika Tea Pušeljić i Mirko Milas.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika sa 17. sjednice Vijeća
2. Donošenje Odluke o III. Izmjenama i dopunama Proračuna Općine Ernestinovo za 2022.godinu, s propisanim Programima
3. Donošenje Proračuna Općine Ernestinovo za 2023.godinu s projekcijama proračuna za 2024. i 2025.godinu, s propisanim Programima
4. Odluka o izvršenju proračuna Općine Ernestinovo za 2023.godinu
5. Odluka o raspoređivanju sredstava za financiranje političkih stranaka i vijećnika Općinskoga vijeća Općine Ernestinovo izabranih s liste grupe birača za 2023.godinu
6. Odluka o koeficijentima za obračun plaća namještenika Komunalnoga pogona Općine Ernestinovo
7. Godišnji plan razvoja sustava civilne zaštite na području Općine Ernestinovo za 2023.godinu s financijskim učincima za trogodišnje razdoblje
8. Odluka o pokretanju postupka stavljanja izvan snage detaljnoga plana uređenja „Gospodarska zona Ernestinovo 1“ u Ernestinovu
9. Odluka o izradi IV. Izmjena i dopuna prostornog plana uređenja Općine Ernestinovo

**ZAKLJUČAK**

**Dnevni red se usvaja jednoglasno, sa 7 glasova za.**

TOČKA 1. USVAJANJE ZAPISNIKA SA 17. SJEDNICE VIJEĆA

Predsjednik Vijeća daje zapisnik sa 17. sjednice Vijeća na usvajanje. Budući da nije bilo primjedbi na zapisnike donesen je

**ZAKLJUČAK**

**Zapisnik sa 17. sjednice Vijeća je usvojen jednoglasno, sa 7 glasova za.**

TOČKA 2. DONOŠENJE ODLUKE O III. IZMJENAMA I DOPUNAMA PRORAČUNA OPĆINE ERNESTINOVO ZA 2022.GODINU, S PROPISANIM PROGRAMIMA

Načelnica je dala kratko obrazloženje ove točke, a potom je otvorena rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

**ZAKLJUČAK**

**Općinsko vijeće općine Ernestinovo donosi Odluku o usvajanju III. Izmjena i dopuna Proračuna Općine Ernestinovo za 2022. godinu.**

**III. Izmjene i dopune Proračuna Općine Ernestinovo za 2022. godinu su donesene jednoglasno sa 7 glasova za.**

**Uz Izmjene i dopune Proračuna Općine Ernestinovo za 2022. godinu donose se i III. Izmjene Programa građenja komunalne infrastrukture za 2022.godinu, kao i II. Izmjene Programa održavanja komunalne infrastrukture za 2022. godinu.**

**Izmjene i dopune Programa su donesene jednoglasno, sa 7 glasova za.**

**Također se uz Izmjene i dopune Proračuna Općine Ernestinovo za 2022. godinu donose i II. Izmjene Programa javnih potreba u kulturi za 2022. godinu, II. Izmjene Programa javnih potreba u sportu za 2022. godinu, III. Izmjene Programa korištenja sredstava ostvarenih od zakupa, prodaje i koncesije poljoprivrednog zemljišta u vlasništvu RH za 2022. godinu, II. Izmjene programa javnih potreba u predškolskom odgoju za 2022. godinu kao i I. Izmjene Programa o namjenskom korištenju sredstava naknade za zadržavanje nezakonito izgrađenih zgrada u prostoru za 2022. godinu.**

**Izmjene i dopune Programa su donesene jednoglasno, sa 7 glasova za.**

TOČKA 3. DONOŠENJE PRORAČUNA OPĆINE ERNESTINOVO ZA 2023.GODINU S PROJEKCIJAMA PRORAČUNA ZA 2024. I 2025.GODINU, S PROPISANIM PROGRAMIMA

Vijećnici su dobili materijale za ovu točku, a načelnica je dala kratko obrazloženje, a potom je otvorena rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

**ZAKLJUČAK**

**Donosi se Proračun Općine Ernestinovo za 2023. godinu sa projekcijama za 2024. i 2025. godinu**.

**Proračun je donesen jednoglasno, sa 7 glasova za.**

**Uz Proračun Općine Ernestinovo za 2022. godinu donose se i Program građenja komunalne infrastrukture za 2023. godinu te Program održavanja komunalne infrastrukture za 2023. godinu.**

**Programi su doneseni jednoglasno, sa 7 glasova za.**

**Uz Proračun Općine Ernestinovo za 2023. godinu donosi se i Program javnih potreba u kulturi za 2023. godinu, Program javnih potreba u sportu za 2023. godinu, Program korištenja sredstava ostvarenih od zakupa, prodaje i koncesije poljoprivrednog zemljišta u vlasništvu RH za 2023. godinu, Program javnih potreba u predškolskom odgoju za 2023. godinu, Program o namjenskom korištenju sredstava naknade za zadržavanje nezakonito izgrađenih zgrada u prostoru za 2023. godinu, Program utroška sredstava od šumskog doprinosa za 2023. godinu, Program utroška sredstava od vodnog doprinosa za 2023. godinu kao i Program utroška sredstava od spomeničke rente za 2023. godinu.**

**Programi su doneseni jednoglasno, sa 7 glasova za.**

TOČKA 4. ODLUKA O IZVRŠENJU PRORAČUNA OPĆINE ERNESTINOVO ZA 2023.GODINU

Nastavno na prethodnu točku vijeće donosi

**ZAKLJUČAK**

**Općinsko vijeće Općine Ernestinovo je** **donijelo Odluku o izvršenju proračuna Općine Ernestinovo za 2023. godinu.**

**Odluka je donesena jednoglasno, sa 7 glasova za.**

TOČKA 5. ODLUKA O RASPOREĐIVANJU SREDSTAVA ZA FINANCIRANJE POLITIČKIH STRANAKA I VIJEĆNIKA OPĆINSKOGA VIJEĆA OPĆINE ERNESTINOVO IZABRANIH S LISTE GRUPE BIRAČA ZA2023.GOD.

Pročelnik je kratko obrazložio ovu točku te je odmah otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo je donijelo Odluku o raspoređivanju sredstava za financiranje političkih stranaka i vijećnika Općinskog vijeća Općine Ernestinovo izabranih s liste grupa birača u 2023. godini.**

**Odluka je donesena jednoglasno, sa 7 glasova za.**

TOČKA 6. ODLUKA O KOEFICIJENTIMA ZA OBRAČUN PLAĆA NAMJEŠTENIKA KOMUNALNOGA POGONA OPĆINE ERNESTINOVO

Pročelnik je kratko obrazložio ovu točku te je odmah otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo je usvojilo Odluku o koeficijentima za obračun plaća namještenika Jedinstvenog upravnog odjela Općine Ernestinovo.**

**Odluka je donesena jednoglasno, sa 7 glasova za.**

TOČKA 7. GODIŠNJI PLAN RAZVOJA SUSTAVA CIVILNE ZAŠTITE NA PODRUČJU OPĆINE ERNESTINOVO ZA 2023.GODINU S FINANCIJSKIM UČINCIMA ZA TROGODIŠNJE RAZDOBLJE

Vijećnici su dobili materijale za ovu točku, a pročelnik je dao kratko obrazloženje, potom je otvorena rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

**ZAKLJUČAK**

**Općinsko vijeće Općine Ernestinovo donosi Godišnji plan razvoja sustava civilne zaštite**

**na području Općine Ernestinovo za 2023. godinu s financijskim učincima za trogodišnje**

**razdoblje.**

**Godišnji plan donesen je jednoglasno, sa 7 glasova za.**

TOČKA 8. ODLUKA O POKRETANJU POSTUPKA STAVLJANJA IZVAN SNAGE DETALJNOGA PLANA UREĐENJA „GOSPODARSKA ZONA ERNESTINOVO 1“ U ERNESTINOVU

Načelnica je kratko obrazložila ovu i sljedeću točku te obrazložila razloge predloženih izmjena te potrebu stavljanja van snage predmetne odluke, a to je prije svega ograničen prostor kao i nemogućnost izgradnje planiranih sadržaja (fotonaponskih ploča). Potom je otvorena rasprava. Budući da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o pokretanju postupka stavljanja izvan snage detaljnoga plana uređenja „Gospodarska zona Ernestinovo 1“ u Ernestinovu.**

**Odluka je donesena jednoglasno, sa 7 glasova za.**

TOČKA 9. ODLUKA O IZRADI IV. IZMJENA I DOPUNA PROSTORNOG PLANA UREĐENJA OPĆINE ERNESTINOVO

Nastavno na prethodnu točku, vijeće donosi

**ZAKLJUČAK**

**Općinsko vijeće Općine Ernestinovo donosi Odluku o izradi IV. Izmjena i dopuna prostornog plana uređenja Općine Ernestinovo**

**Odluka je donesena jednoglasno, sa 7 glasova za.**

Budući je dnevni red iscrpljen, sjednica je završila sa radom.

Predsjednik zaključuje sjednicu u 17:31 sati

Zapisničar: Ovjerovitelji zapisnika: Predsjednik Vijeća:

Eva Vaci Tea Pušeljić Krunoslav Dragičević

Mirko Milas